MUNICIPIUL TURDA 

ORGANIZEAZĂ CONCURS

ÎN DATA DE 17 SEPTEMBRIE 2026, ORELE 11,00

PENTRU OCUPAREA URMĂTOARELOR FUNCȚII CONTRACTUALE DE EXECUȚIE VACANTE:

· Muzeograf  S/debutant  - 1 post, durată nedeterminată - Muzeul de Istorie Turda (Castrul Roman)
Condiţii specifice de participare:

- studii universitare de licenţă absolvite cu diplomă de licenţă sau echivalentă în Domeniul de licență Istorie, specializarea Istorie/Arheologie, Domeniul de licență Studii culturale, specializarea studii culturale/Turism cultural sau Domeniul de licență Studiul patrimoniului, specializarea Studiul patrimoniului și managementul bunurilor culturale/Arheologie, studii antice și antropologie istorică/Turism cultural și studii muzeale;

- atestat privind cunoașterea unei limbi străine de circulație internațională;

- disponibilitate pentru program prelungit/în ture (de dimineața și după-amiaza), program de sfârșit de săptămână și sărbători legale;

- raport de muncă cu durată normală a timpului de muncă de (8 h/zi).

· Muncitor M/G III - 1 post, durată nedeterminată – Muzeul de Istorie Turda (Castrul Roman)
Condiţii specifice de participare:

- studii medii liceale, profesionale sau generale 

- vechime în muncă: minim 6 luni
- raport de muncă cu durată normală a timpului de muncă (8h/zi)

- cunoștințe de manipulare utilaj întreținere spații verzi

Probele concursului vor fi:

· Probă scrisă și interviu pentru postul de muzeograf 
· Probă practică și interviu pentru postul de muncitor


Bază legală: art. XXII, alin. 2 și 6 din Legea 141/2025, privind unele măsuri fiscal-bugetare cu modificările și completările ulterioare.

Poate participa la concurs persoana care îndeplineşte următoarele condiţii generale prevăzute în HGR 1336/2022, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice:
   a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene și domiciliul în România;

   b) cunoaşte limba română, scris şi vorbit;

   c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

   d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

   e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

   f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

   g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

Calendarul concursului:

· depunerea dosarelor de concurs în perioada  26 august – 08 septembrie 2026, ora 15
· selecţia dosarelor de concurs şi afişarea rezultatelor selecţiei în perioada 09 - 11 septembrie 2026
· proba scrisă se va susţine în data de 17 septembrie 2026, orele 11,00
· proba practică se va susţine în data de 17 septembrie 2026, orele 09,00
· afişarea rezultatelor probei scrise/practice în termen de maxim o zi lucrătoare de la data susţinerii probei 

· proba de interviu se va susţine în termen de 4 zile lucrătoare de la data susținerii probei scrise/practice
· afişarea rezultatelor probei de interviu în termen de maxim o zi lucrătoare de la data susţinerii probei 
· afişarea rezultatelor finale în termen de maxim o zi lucrătoare de la data finalizării ultimei probe a concursului
După afişarea rezultatelor obţinute la selecţia dosarelor, proba scrisă/practică şi proba de interviu, după caz, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise/practice şi probei de interviu, sub sancţiunea decăderii din acest drept. Soluţionarea contestaţiilor şi comunicarea rezultatelor la contestaţii se va face în termen de maximum o zi lucrătoare de la expirarea termenului de depunere a contestaţiilor.

Atribuțiile posturilor:

1. Pentru postul de muzeograf
-  cunoașterea și punerea în valoare a patrimoniului construit de epocă antică al municipiului Turda;
- cunoașterea în detaliu a Castrului Legiunii a V-a Macedonica
- realizarea ghidajelor în rezervația arheologică pentru grupuri sau la cerere;

- valorificarea rezervației arheologice ce cuprinde castrul restaurat prin activități editoriale de popularizare și științifice (articole de specialitate, cataloage, broșuri/manuale de pedagogie muzeală și alte publicații);

- protejarea patrimoniului;

- valorificarea patrimoniului prin organizarea unor expoziții temporare, activități educaționale (lecții deschise/conferințe), târguri etc., în vederea creșterii numărului de vizitatori;

- însușirea normelor de protecție a muncii și stingerea incendiilor, specifice activităților desfășurate;

- impunerea măsurilor privind păstrarea intactă a stării de conservare a obiectelor de patrimoniu mobil și imobil prin colaborarea specialiștii rezervației arheologice;

- utilizarea corectă a dotărilor castrului, potrivit instrucțiunilor de utilizare a echipamentelor, instalațiilor, aparaturii și echipamentelor de lucru fără să îşi pună în pericol propria existenţă sau a celorlalţi angajaţi;

- stăpânirea metodelor și tehnicilor curente de muzeologie și actualizarea lor permanentă;

- inițierea de propuneri pentru îmbogățirea permanentă a activității rezervației arheologice care cuprinde castrul restaurat;

- aducerea la cunoştinţa șefului de serviciu a oricărei defecţiuni a echipamentelor, instalațiilor, aparaturii şi întreruperea activității până la remedierea acesteia;

- respectarea programului de lucru;

- disponibilitatea pentru delegări și program prelungit;

- îndeplinirea și altor atribuții încredințate de șeful direct.

2. Pentru postul de muncitor M/G III
- sǎ curețe și să întrețină zilnic zona interioară și cea exterioară aferentă împrejmuirii Castrului Legiunii V Macedonica (întreținere spații verzi, întreținere alei, ierbicidări etc.)
- sǎ șteargă zilnic mobilierul urban, coșurile de gunoi și sǎ înlocuiască sacii menajeri

- sǎ întrețină zilnic structurile zidite ale patrimoniului arheologic imobil, sǎ măture și să spele suprafața pasarelelor

- să curețe geamurile de la mantinela pasarelelor

- să utilizeze corect dotările castrului, potrivit instrucțiunilor de utilizare a echipamentelor, instalațiilor, aparaturii și echipamentelor de lucru fără să îşi pună în pericol propria existenţă sau a celorlalţi angajaţi;

- să utilizeze utilajele de întreținere spații verzi (cosirea ierbii ori de câte ori este necesar).

- să aducǎ la cunoştinţă superiorului orice defecţiune a echipamentelor, instalațiilor, aparaturii şi sǎ întrerupǎ activitatea până la remedierea acesteia;

- să respecte programul de lucru;

Bibliografia și tematica:

Pentru postul de muzeograf
1.  Legea 311/2003, republicată, a muzeelor și colecțiilor publice, cu modificările și completările ulterioare


Tematica: Cap. I Dispoziții generale


Cap. II Patrimoniul muzeal


Cap. III Clasificarea, înființarea și acreditarea muzeelor și a colecțiilor publice

2. Legea nr. 182/2000, republicată, privind protejarea patrimoniului cultural național mobil, cu modificările și completările ulterioare


Tematica: Cap. I Dispoziții generale

Cap. II Cercetarea, inventarierea și clasarea


Cap. III Păstrarea, depozitarea și asigurarea securității bunurilor culturale mobile


3. Legea 422/2001, republicată, privind protejarea monumentelor istorice, cu modificările și completările ulterioare


Tematica: Titlul  I Dispoziții generale


Titlul II, Cap. I Monumente istorice


Cap. II Inventarierea și clasarea monumentelor istorice
4. Ordinul 2035/2000 pentru aprobarea normelor metodologice privind evidența, gestiunea și inventarierea bunurilor culturale deținute de muzee, colecții publice, case memoriale, centre de cultură și alte unități de profil, cu modificările și completările ulterioare


Tematica:Cap. I Evidența bunurilor culturale


Cap. II Controlul gestiunilor. Inventarierea generală

5. OUG 57/2019 Codul administrativ, cu modificările și completările ulterioare

    Tematica:Titlul III – Personalul contractual din autoritățile și instituțiile publice, cap. III – Drepturi și obligații ale personalului contractual din administrația publică, precum și răspunderea acestuia, art. 549 – 553 și art. 563 – 579
6. Legea 307/2006, republicată, privind apărarea împotriva incendiilor, cu modificările și completările ulterioare
    Tematica: Cap. I  Dispoziții generale
       Cap. II secțiunea a 6-a Obligațiile administratorului, conducătorului instituției, utilizatorului și salariatului
7.Legea 319/2006 privind protecția și securitatea muncii, cu modificările și completările ulterioare
    Tematica: Cap. II Domeniul de aplicare

       Cap. IV Obligațiile lucrătorilor
        Cap. VI Secțiunea a II-a Accidentele de muncă.

  8. I. Opriș, Provocarea noilor muzeografi (Brăila 2008), p. 99-118, Cap. V. Determinări hotărâtoare pentru muzeografia secolului al XXI-lea.

  9. M. Bărbulescu, Potaissa. Studiu monografic. Dissertationes Musei Potaissensis I (Turda 1994)
  10. M. Bărbulescu et alii, Mormântul princiar germanic de la Turda, Turda, 2008
  11. M. Bărbulescu et alii, Termele din castrul legionar de la Potaissa, Cluj-Napoca, 2019
  12. M. Bărbulescu et alii, Principia din castrul legionar de la Potaissa, Cluj-Napoca, 2020
  13. Nemeti, Nemeti et alii, Studii asupra granițelor romane din Dacia. Castrul legionar de la Potaissa I. Centuriae din praetentura sinistra, Cluj-Napoca, 2017

Pentru postul de muncitor
1. Legea nr. 182/2000, republicată, privind protejarea patrimoniului cultural național mobil, actualizată; 
Tematica: Cap. I - Dispoziții generale, Cap. II - Patrimoniul muzeal, Cap. VII - Contravenții și sancțiuni.

2. OUG 57/2019 Codul administrativ, cu modificările și completările ulterioare

Tematica: Titlul III – Personalul contractual din autoritățile și instituțiile publice, cap. III – Drepturi și obligații ale personalului contractual din administrația publică, precum și răspunderea acestuia, art. 549 – 553 și art. 563 – 579.

3. Legea 307/2006 privind apărarea împotriva incendiilor; 
Tematica: cap. I – Dispoziții generale, Cap. II – Obligații privind apărarea împotriva incendiilor
4. Legea 319/2006 privind protecția și securitatea muncii; 
Tematica: Cap. IV – Obligațiile lucrătorilor, Cap. VI - Secțiunea a II-a accidentele de muncă.

Acte necesare la dosar:

a) formular de înscriere la concurs;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) curriculum vitae, model comun european.

Modelul orientativ al adeverinţei menţionate la lit. e) este prevăzut în anexele anunțului.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la lit. b) – e) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

În conformitate cu prevederile OUG 41/2016 și ale Legii 9/2023, actele solicitate la dosar, precum şi certificatul de încadrare într-un grad de handicap, după caz, se vor prezenta în original. Secretarul comisiei de concurs va realiza copii ale documentelor solicitate și le va certifica pentru conformitate cu originalul.

Certificatul de cazier judiciar sau, după caz, extrasul de pe cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului, anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, după caz, sub sancţiunea neemiterii actului administrativ de angajare.

Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.


Dosarele se depun la sediul Primăriei Municipiului Turda, P-ţa 1 Decembrie 1918, nr. 28, cam. 15 până la data de 08 septembrie 2026, orele 15. Dosarele se vor verifica de către comisia de concurs iar rezultatele selecției dosarelor se vor afişa la sediul şi pe site-ul instituţiei.


Informaţii suplimentare se pot obţine de la Serviciul resurse umane, cam. 48, telefon 0264-317199.

Nr. 30591/24.08.2026
